पाएं अपने शहर की ताज़ा ख़बरें और फ्री ई-पेपरडाउनलोड करें
टैरो कार्ड के मुताबिक रविवार, 2 मई को वृष राशि के लोगों को पारिवारिक मतभेदों से बचना होगा। सिंह राशि के लोगों को मानसिक शांति मिलेगी। टैरो कार्ड रीडर प्रणिता देशमुख से जानिए सभी 12 राशियों के लिए रविवार, 2 मई का दिन कैसा रह सकता है...
मेष - THE EMPRESS
अपने अंदर के कला गुणों को बेहतरीन बनाने के लिए आपके द्वारा प्रयत्न किए जाएंगे। खुद के अंदर संयम बढ़ता हुआ नजर आएगा। भावनाओं को योग्य पद्धति से व्यक्त करने का जरिया प्राप्त होगा, जिसके कारण आप पर बढ़ता हुआ दबाव भी कम होने की आशंका बन रही है।
करियर : काम से संबंधित बातों में दिन की शुरुआत में उत्साह नजर आएगा, लेकिन दिन के अंत तक आप अपने लक्ष्य से भटक सकते हैं। इस बात का ध्यान रहें।
लव : पार्टनर्स आपसी सामंजस्य से निर्णय लेने के लिए कोशिश करेंगे।
हेल्थ : कमर दर्द से संबंधित तकलीफ को दूर करने के लिए डॉक्टर की सलाह अवश्य लें।
लकी कलर : नीला
लकी नंबर : 1
वृषभ - PAGE OF WANDS
किसी की सहायता लिए बिना ही अपनी कठिनाइयों को दूर करने की कोशिश आपको करनी होगी। परिवार के लोगों के साथ हो रहे मतभेद को मिटाने के लिए योग्य तरीके से संवाद बनाए रखने की आवश्यकता है। युवाओं को अपनी सेहत और करियर पर अधिक ध्यान देने की आवश्यकता होगी।
करियर : काम से संबंधित बातों को बेवजह ना टालें। काम के बढ़ते हुए बोझ को केवल अपनी कृति के द्वारा ही दूर किया जा सकता है। इस बात का ध्यान रहें।
लव : पार्टनर के प्रति प्रेम और आदर महसूस होगा।
हेल्थ : सिर दर्द की समस्या तकलीफ दे सकती है।
लकी कलर : ऑरेंज
लकी नंबर : 9
मिथुन - ACE OF SWORDS
जो कार्य आपको अधिक कठिन लगता है, उसे पहले पूरे करने की कोशिश करनी होगी। आपको अपनी योग्यता के अनुसार फल मिलने वाला है, इसलिए रिस्क लेने से न कतराएं। आपके संवाद कौशल द्वारा कठिन व्यक्ति के साथ भी योग्य तरीके से व्यवहार आप कर पाएंगे।
करियर : व्यापार क्षेत्र से जुड़े लोगों को अपने काम को अधिक ध्यान पूर्वक करने की आवश्यकता है। नए सिरे से शुरू किए गए कार्यों के बारे में अधिक प्रयत्न करने होंगे।
लव : आपकी योग्यता अनुसार पार्टनर मिलने के कारण आपका आत्मविश्वास बढ़ेगा।
हेल्थ : एसिडिटी की समस्या को काबू में करने के लिए जीवनशैली में उचित बदलाव लाएं।
लकी कलर : पीला
लकी नंबर : 7
कर्क - FOUR OF WANDS
बड़ी समस्या का समाधान आज आपको मिलने वाला है। पैसों से संबंधित चिंता दूर होने लगेगी। योग्य निवेश भी आप कर पाएंगे, जिसके कारण भविष्य में आपको बड़ा फायदा प्राप्त होगा। युवाओं के जीवन को योग्य दिशा प्राप्त होगी।
करियर : मीडिया क्षेत्र से जुड़े लोग अपने प्रयत्नों को बढ़ाकर मनचाहे प्रोजेक्ट को पाने की कोशिश करें।
लव : प्रिय व्यक्ति के साथ जुड़े रहने के कारण मानसिक आनंद प्राप्त होगा।
हेल्थ : छोटी-मोटी शारीरिक समस्या तकलीफ दे सकती है।
लकी कलर : ग्रे
लकी नंबर : 4
सिंह - NINE OF CUPS
कम प्रयत्नों में अधिक यश आज आपको प्राप्त होने वाला है। वक्त से पहले ही काम पूरा होने के कारण आपको मानसिक शांति प्राप्त होगी, साथ ही में आप आराम करने पर भी ध्यान दे पाएंगे। जीवन से संबंधित भागदौड़ कम होने लगेगी।
करियर : एचआर क्षेत्र से जुड़े लोगों को सहकर्मियों के वाद-विवादों को मिटाने के लिए दोनों पक्ष की बातों को ठीक से परखना होगा।
लव : प्रेम संबंधों में स्थिरता प्राप्त होगी।
हेल्थ : शारीरिक समस्याएं दूर होने लगेंगी। फिर भी जीवन शैली में किया हुआ उचित बदलाव जारी रखें।
लकी कलर : सफेद
लकी नंबर : 5
कन्या - SIX OF WANDS
परिवार से संबंधित बातों में आगे बढ़कर आपको जिम्मेदारी उठाने की आवश्यकता आज पड़ सकती है। माता-पिता के साथ हो रहे मतभेद दूर होने लगेंगे। साथ ही, आप परिवार के लोगों के साथ मिलकर बड़ा निर्णय लेने में सफल होंगे। प्रॉपर्टी संबंधित बातों में भी आज आप को प्रगति प्राप्त होगी।
करियर : काम की जगह वरिष्ठ आप के काम से खुश होंगे, जिसके द्वारा आर्थिक आवक बढ़ सकती है।
लव : जाने-अनजाने में आपके द्वारा पार्टनर नजरअंदाज हो सकते हैं।
हेल्थ : पैर दर्द और कमजोरी महसूस हो सकती है।
लकी कलर : पीला
लकी नंबर : 2
तुला - ACE OF PENTACLES
स्टॉक मार्केट से जुड़े लोगों को काम से संबंधित अधिक सतर्कता रखने की आवश्यकता है। आज आपकी आर्थिक आवक बढ़ने वाली है, लेकिन कायदे के दायरे में रहकर ही काम करने की आवश्यकता होगी। अतिरिक्त रिस्क न लें, जिसके कारण आपको और परिवार को चिंता हो सकती है।
करियर : सोने के व्यापार से संबंधित लोगों को बड़ा फायदा नजर आएगा।
लव : पार्टनर के साथ आप अपनी प्रगति की खुशियां मना पाएंगे।
हेल्थ : शारीरिक समस्याओं को दूर करने के लिए आयुर्वेद द्वारा योग्य उपचार प्राप्त हो सकता है।
लकी कलर : हरा
लकी नंबर : 1
वृश्चिक - KING OF SWORDS
मन में बढ़ रही बेचैनी आपके अंदर चिड़चिड़ापन पैदा करेगी, जिसके कारण लोगों के साथ के संबंध तनावपूर्ण बने रह सकते हैं और काम पर भी पूरी तरह से ध्यान दे पाना आपको कठिन लगेगा। अपने मन को शांत करने के लिए थोड़ा वक्त शांति में बिताएं।
करियर : काम से संबंधित हुए आर्थिक नुकसान के कारण आपके अंदर इनसिक्योरिटी बढ़ सकती है। जिसके द्वारा कोई निर्णय गलत तरीके से लेने की आशंका बन रही है, सतर्कता रखें।
लव : अपने अपयश का गुस्सा पार्टनर पर न निकालें।
हेल्थ : घुटनों से संबंधित समस्या बढ़ सकती है।
लकी कलर : नीला
लकी नंबर : 5
धनु - SIX OF CUPS
जिस अवसर की आपको काफी दिनों से प्रतीक्षा थी, वह अवसर आपको अचानक प्राप्त हो सकता है। अपने व्यक्तिगत कामों के साथ काम से संबंधित बातों में भी प्रगति आपको नजर आएगी। परिवार के किसी व्यक्ति की समस्या का हल आपके द्वारा प्राप्त हो सकता है।
करियर : काम की जगह होने वाले सहकर्मियों के साथ के वाद-विवाद मिटाने में आपको सफलता मिलेगी।
लव : पार्टनर और आप एक-दूसरे का पूरी तरह से साथ देने की कोशिश करेंगे।
हेल्थ : कमर दर्द के कारण बेचैनी महसूस होगी।
लकी कलर : सफेद
लकी नंबर : 6
मकर - THREE OF CUPS
परिवार के सदस्य द्वारा आपको खुशियां प्राप्त हो सकती हैं। दूर के रिश्तेदारों के साथ अचानक से मुलाकात होगी। बच्चों की प्रगति देखकर माता-पिता को आनंद प्राप्त होगा। साथ ही, बच्चे और माता-पिता के बीच के संबंध दृढ़ होने लगेंगे।
करियर : टेक्निकल क्षेत्र से जुड़े लोगों को महत्वपूर्ण प्रोजेक्ट में सफलता प्राप्त होगी।
लव : पार्टनर के साथ बिताया हुआ वक्त आनंद प्रदान करेगा।
हेल्थ : मद्य सेवन या किसी भी प्रकार के व्यसनों से दूर रहने की आवश्यकता होगी।
लकी कलर : पीला
लकी नंबर : 3
कुंभ - THE HIGH PRIESTESS
आपके द्वारा की गई प्रार्थना का जवाब आज आपको प्राप्त होने वाला है, जिसकी वजह से अध्यात्म की तरफ आपका झुकाव अधिक दिखेगा। जीवन से संबंधित कठिनाइयां दूर होने लगेंगी। अपने व्यक्तित्व के सकारात्मक पहलू आपको नजर आएंगे, जिसके कारण आपका आत्मविश्वास बना रहेगा।
करियर : उच्च शिक्षण से जुड़े लोगों को अपेक्षा के अनुसार प्रगति प्राप्त होगी।
लव : पार्टनर के व्यक्तिगत जीवन से संबंधित बातों की चर्चा किसी के साथ भी ना करें।
हेल्थ : महिलाओं को शारीरिक समस्याएं दिन की शुरुआत में तकलीफ दे सकती है।
लकी कलर : लाल
लकी नंबर : 4
मीन - FOUR OF CUPS
आपके मन में जो भी इच्छाएं हैं वह आसानी से पूरी होंगी। इसलिए अपने विचारों को अधिक से अधिक सकारात्मक बनाए रखने की जरूरत है। जीवन से जो बातें छूट रही है, उनको जाने दें। उन्हें पकड़कर रखने की कोशिश बेवजह का तनाव उत्पन्न कर सकती है। आपके मित्र परिवार के लोगों की परख ठीक से करनी होगी।
करियर : मीडिया क्षेत्र से जुड़े लोग अपने कार्य से संबंधित की गई योजना की चर्चा किसी के साथ भी बिल्कुल न करें।
लव : परिवार के लोग और पार्टनर के साथ किसी व्यक्ति के कारण गलतफहमियां उत्पन्न हो सकती है।
हेल्थ : शरीर में बढ़ते डिहाइड्रेशन को कम करने की कोशिश करें।
लकी कलर : पीला
लकी नंबर : 2
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva eng_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva kas_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva sot_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva bho_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva eng_Latn hin_Deva hin_Deva hin_Deva hin_Deva hne_Deva kas_Deva zho_Hant eng_Latn